Ritratt: Moviment Graffitti .td_uid_2_61a7102380fea_rand.td-a-rec-img{text-align:left}.td_uid_2_61a7102380fea_rand.td-a-rec-img img{margin:0 auto 0 0} B'turija ta' appoġġ lis-Sindku tal-Qala u lill-Qalin, grupp ta' persuni flimkien mall-NGO Moviment Graffitti marru ġewwa Ħondoq ir-Rummien biex jopponu l-proġett li hemm ippjanat għal din iż-żona. Fuq post fuq Facebook, l-NGO qalet li hekk kif is-Sindku Paul Buttigieg u l-Qalin ilhom għal dawn l-aħħar 19-il sena jiġġieldu biex isalvaw lill-Ħondoq ir-Rummien, huma ingħaqdu magħhom biex kif it-Tribunal tar-Reviżjoni tal-Ambjent u l-Ippjanar qed iżur is-sit u jiddeċiedi dwar l-appell imressaq mill-applikant juru li huma jopponu bil-qawwa dan il-proġett mostruż. L-NGO laqgħet it-talba tas-Sindku tal-Qala li ftit anqas minn ġimgħatejn ilu talab lil dawk kollha li jħobbu lill-Ħondoq biex juru l-appoġġ tagħhom u jattendu għas-site visit li saret it-Tlieta. Fuq post fuq Facebook, Buttigieg kien qal li l-membri tat-Tribunal li se jiddeciedu l-futur ta' Ħondoq ser ikunu hemm sabiex jaraw b'għajnejhom stess. Dawk li jħobbu Ħondoq ir-Rummien imsejħa juru appoġġ It-Tlieta, f'Ħondoq ir-Rummien inġemgħu ħafna nies u residenti li marru biex jopponu l-proġett. Fuq il-post, kien hemm ukoll l-avukat Carmelo Galea, bħala l-avukat tal-kumpanija Gozo Prestige, l-istess individwu li skont l-NGO huwa involut fis-saga tar-reġistrazzjonijiet dubjużi ta' meded sħaħ ta' artijiet f'Għawdex. L-NGO qalet li "bla mistħija ta' xejn, Gozo Prestige qed topponi d-deċiżjoni biex tiġi rriffjutata l-applikazzjoni għall-iżvilupp enormi li se jkun qed jikkundanna lill-Ħondoq għal rovina sħiħa." Id-diversi attentati biex il-Ħondoq jiġi żviluppat f'villaġġ turistiku, b'yacht marina, lukandi, vilel u appartamenti dejjem sabu oppożizzjoni ħarxa mis-Sindku Paul Buttigieg u r-residenti Qalin. Is-Sindku ilu żmien jinsisti biex Ħondoq ir-Rummien jiġi ddikjarat bħala dominju pubbliku mill-Parlament u jingħata l-protezzjoni mistħoqqa taħt il-pjan lokali sabiex qatt iktar ma jiġi mhedded mill-iżvilupp. Iżda aktar kmieni din is-sena l-Prim Ministru Robert Abela kien qal li l-Gvern ma jistax jaqbad u jbiddel art f'art 'il barra miż-żona tal-iżvilupp (ODZ) billi jrid jimxi mal-pjanijiet lokali li saru fis-sena 2006. Moviment Graffitti tenniet li tappoġja bis-sħiħ lir-residenti u lill-Kunsill Lokali tal-Qala f'din il-ġlieda u li tittama li t-Tribunal tal-Ippjanar jagħmel dak li huwa ġust u xieraq. Sena għad-deċiżjoni dwar Ħondoq inaċċettabli – Sindku tal-Qala Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a710238160a_rand.td-a-rec-img{text-align:left}.td_uid_3_61a710238160a_rand.td-a-rec-img img{margin:0 auto 0 0}